section_heading: 2000.
paragraph_text: Godine 2000. Eminem objavljuje treći studijski album The Marshall Mathers LP. Na albumu, iznimno hvaljenom od strane kritičara, u prvi plan upadaju njegova alter-ega. Prvi je Slim Shady, karakter kojega je kreirao netom prije objavljivanja Slim Shady LP-a, psihopata koji ubija i siluje ljude i koji je Eminemu donio veliki uspjeh. Drugi Eminemov alter-ego je Ken Kaniff, homoseksualac kojeg je Eminem koristio za ismijavanje gay populacije. Eminem je zbog stihova na Slim Shady LP-u i Marshall Mathers LP-u često bio prozivan i u centru kontroverzije, no izjavio je da nema ništa protiv gay ljudi. Pjesmom 'Criminal' je zapravo rekao da većina pjesmi koje piše nisu ozbiljne već su tu samo za zabavu i ne bi trebale biti shvaćene ozbiljno.